ഹരിത കേരള മിഷന് നാല് വര്ഷത്തിനിടെ ശേഖരിച്ചത് 121 ടണ് ഇ മാലിന്യം പാലക്കാട്: ജില്ലയില് ഹരിത കേരള മിഷന് നാല് വര്ഷം കൊണ്ട് ശേഖരിച്ചത് 121 ടണ് ഇ മാലിന്യം. സര്ക്കാര് ഓഫീസുകള്, സ്കൂളുകള് എന്നിവിടങ്ങളില് നിന്നുമാണ് ഇത്രയധികം മാലിന്യം ശേഖരിച്ചത്. ശേഖരിച്ച മാലിന്യം ക്ലീന് കേരള കമ്ബനിക്ക് കൈമാറി. ഹരിത കേരള മിഷന്റെ പ്രവര്ത്തനം ആരംഭിച്ച 2017 മുതലാണ് ഇ മാലിന്യം ശേഖരിക്കാന് തുടങ്ങിയത്. സര്ക്കാര് ഓഫീസുകളില് നിന്ന് 81 ടണും വിദ്യാലയങ്ങളില് നിന്ന് 40 ടണുമാണ് ശേഖരിച്ചത്. ഓഫീസുകളില് പ്രവര്ത്തന രഹിതമാകുന്ന ഇലക്ട്രോണിക്സ് ഉപകരണങ്ങള് പലയിടത്തും കൂട്ടിയിടുന്നതായിരുന്നു 2017 വരെയുള്ള രീതി. ഇതിന് പരിഹാരമായാണ് ഇ മാലിന്യം ശേഖരിച്ച് തുടങ്ങിയത്. നവംബറില് ജില്ലാ ശുചിത്വമിഷന്, ഹരിത കേരളം മിഷന്, ക്ലീന് കേരള കമ്ബനി എന്നിവയുടെ ആഭിമുഖ്യത്തില് വിവിധ സര്ക്കാര് ഓഫീസുകളില് നിന്നും ശേഖരിച്ച 3.5 ടണ് ഇ മാലിന്യം ക്ലീന് കേരള കമ്ബനിക്ക് കൈമാറി. പാലക്കാട് ഇന്ഡോര് സ്റ്റേഡിയം പരിസരത്ത് അഡീഷണല് ഡിസ്ട്രിക്ട് മജിസ്ട്രേറ്റ് കെ.മണികണ്ഠന് കളക്ഷന് ഡ്രൈവ് ഫ്ളാഗ് ഓഫ് ചെയ്തു. ജില്ലാ ശുചിത്വമിഷന് കോ ഓര്ഡിനേറ്റര് ടി.ജി.അഭിജിത്ത്, ഹരിത കേരളം മിഷന് ജില്ലാ കോ ഓര്ഡിനേറ്റര് വൈ.കല്ല്യാണ കൃഷ്ണന്, ക്ലീന് കേരള കമ്ബനി സീനിയര് അസി. മാനേജര് എല്.കെ.ശ്രീജിത്ത്, അസി.മാനേജര് കെ.നാഗേഷ്, ശുചിത്വമിഷന് പ്രോഗ്രാം ഓഫീസര് എ.ഷെരീഫ്, ടെക്നിക്കല് കണ്സള്ട്ടന്റ് ഹാറൂണ് അലി എന്നിവര് പങ്കെടുത്തു. ഇമാലിന്യം പുനരുപയോഗിക്കാവുന്ന രീതിയില് മാറ്റുകയാണ് ക്ലീന് കേരള കമ്ബനിയുടെ രീതി.